CELEX: 62010CN0032
Language: hu
Date: 2010-01-20 00:00:00
Title: C-32/10. sz. ügy: A Varhoven Kasatsionen sad (Bulgária) által 2010. január 20-án benyújtott előzetes döntéshozatal iránti kérelem — Toni Georgiev Semerdzhiev kontra Del-Pi-Krasimira Mancheva

17.4.2010   
            
            
               HU
            
            
               Az Európai Unió Hivatalos Lapja
            
            
               C 100/18
            
         A Varhoven Kasatsionen sad (Bulgária) által 2010. január 20-án benyújtott előzetes döntéshozatal iránti kérelem — Toni Georgiev Semerdzhiev kontra Del-Pi-Krasimira Mancheva
   (C-32/10. sz. ügy)
   2010/C 100/28
   Az eljárás nyelve: bolgár
   
      A kérdést előterjesztő bíróság
   
   Varhoven Kasatsionen sad
   
      Az alapeljárás felei
   
   
      Felperes: Toni Georgiev Semerdzhiev
   
      Alperes: Del-Pi-Krasimira Mancheva
   
      Az előzetes döntéshozatalra előterjesztett kérdések
   
   
               1.
            
            
               Alkalmazandók-e a 90/314/EGK irányelv (1) rendelkezései a Varhoven Kasatsionen sad második kollégiumának kereskedelmi ügyekben eljáró háromfős tanácsa előtt 222/2009. számon folyamatban lévő kereskedelmi jogi ügy alapját képező konkrét esetre?
            
         
               2.
            
            
               Miként kell értelmezni a 90/314/EGK irányelv 2. cikke 1. pontjának c) alpontja szerinti „egyéb idegenforgalmi szolgáltatások” fogalmat, és e fogalom a szervezőnek a fogyasztó biztosítására vonatkozó kötelezettségét is felöleli-e?
               
                           —
                        
                        
                           Mely kockázatokra kell fedezetet nyújtania a szervező és a biztosító között a fogyasztó javára kötött biztosítási szerződésnek?
                        
                     
                           —
                        
                        
                           Milyen típusú biztosítást kell a szervező és a biztosító között a fogyasztó javára kötött biztosítási szerződésnek tartalmaznia, a szervezett utazási forma valamennyi résztvevőjének csoportos biztosítását vagy a szervezett utazási forma minden egyes résztvevőjének egyéni biztosítását?
                        
                     
         
               3.
            
            
               Úgy kell-e értelmezni a szervezőnek a 90/314/EGK irányelv 4. cikke (1) bekezdése b) pontjának iv. alpontjában előírt azon kötelezettségét, hogy az utazás megkezdése előtt a fogyasztót el kell látnia a baleset esetén a segítségnyújtás — beleértve a hazaszállítást is — költségeinek fedezetét célzó biztosítási szerződés megkötésének lehetőségére vonatkozó információval, hogy az magában foglalja a szervező azon kötelezettségét, hogy a fogyasztóval a baleset esetén a segítségnyújtás — beleértve a hazaszállítást is — költségeinek fedezetét célzó egyéni biztosítást kössön?
            
         
               4.
            
            
               Köteles-e a 90/314/EGK irányelv rendelkezései alapján az utazásszervező az utazás előtt az eredeti biztosítási kötvényt átadni a fogyasztónak?
            
         
               5.
            
            
               Miként kell értelmezni a 90/314/EGK irányelv 5. cikkének (2) bekezdésében foglalt — a fogyasztót a szerződés nem teljesítése vagy nem megfelelő teljesítése miatt érő — „kár” fogalmát?
            
         
               6.
            
            
               A 90/314/EGK irányelv 5. cikkének (2) bekezdésében foglalt — a fogyasztót a szerződés nem teljesítése vagy nem megfelelő teljesítése miatt érő — „kár” fogalma a fogyasztót ért nem vagyoni kárért fennálló felelősséget is felöleli-e?
            
         
               7.
            
            
               Miként kell értelmezni a 90/314/EGK irányelv 5. cikke (2) bekezdésének harmadik és negyedik albekezdését a személyi sérülésen alapuló nem vagyoni kár megtérítése iránti jogosultság esetén, amely a szervezett utazási forma részét képező szolgáltatások nem teljesítéséből vagy nem megfelelő teljesítéséből adódó károkon nyugszik, ideértve az eredeti biztosítási kötvény fogyasztó részére történő átadásának hiányát, ha ez a kártérítés korlátozását nem írja elő?
            
         
      (1)  A szervezett utazási formákról szóló, 1990. június 13-i 90/314/EGK tanácsi irányelv (HL L 158., 59. o.; magyar nyelvű különkiadás 13. fejezet, 10. kötet, 132. o.